Temeljem članka 75. Zakona o sportu („Narodne novine“ broj 141/22), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15. i 37/21), članka 52. Statuta Općine Kolan ("Službeni glasnik Općine Kolan" broj 6/21) i Pravilnika o financiranju programa, projekata javnih potreba sredstvima Općine Kolan općinski načelnik Općine Kolan (OIB: 63577538914) objavljuje

### JAVNI NATJEČAJ ZA (SU)FINANCIRANJE PROVEDBE PROGRAMA/PROJEKATA JAVNIH POTREBA U SPORTU

### NA PODRUČJU OPĆINE KOLAN U 2024. GODINI

## I.

U Proračunu Općine Kolan za 2024. godinu osigurana su sredstva za financijsku potporu programa/projekata sportskih klubova namijenjenih zadovoljavanju javnih potreba u sportu na području Općine Kolan u 2024. godini.

Predviđeni iznos ukupnih sredstava koji je na raspolaganju u Proračunu Općine Kolan za (su)financiranje programa/projekata u području sporta u 2024. godini, odnosno iznos koji će se temeljem ovog Javnog natječaja moći dodijeliti sportskim udrugama (klubovima) za provedbu programa/projekata u sportu iznosi **15.000,00 EUR**

Javni natječaj će provesti Jedinstveni upravni odjel Općine Kolan.

## II.

Na ovaj Javni natječaj se mogu javiti sve udruge čiji su ciljevi i djelatnost usmjereni ka zadovoljenju javnih potreba stanovnika Općine Kolan u području sporta, a kojima temeljna svrha nije stjecanje dobiti i čije aktivnosti ne budu ocijenjene kao gospodarske djelatnosti u sportu.

Udruge koje se javljaju na ovaj Javni natječaj moraju biti upisane u Registar udruga, Registar sportskih djelatnosti, moraju posjedovati RNO broj te moraju ispunjavati sve druge uvjete propisane Javnim natječajem, odnosno Uputama za prijavitelje.

## III.

Najmanji iznos financijskih sredstava koji se može prijaviti i ugovoriti po pojedinom programu/projektu iznosi **500,00 EUR** , a najveći iznos po programu/projektu iznosi **3.000,00 EUR** .

## IV.

Svaka udruga u okviru Javnog natječaja može prijaviti i ugovoriti najviše 2 (dva) programa/projekta za razdoblje provedbe do 12 mjeseci u periodu od 1.1.2024. do 31.12.2024. godine.

Prijave se podnose na posebnim obrascima

- Opisni obrazac prijave programa ili projekta – Obrazac 1,

- Obrazac proračuna programa ili projekta – Obrazac 2, a isti se mogu preuzeti na mrežnim stranicama Općine Kolan.

Uz navedene obrasce potrebno je priložiti i ostalu obveznu dokumentaciju navedenu u Uputama za prijavitelje koje čine sastavni dio ovog Javnog natječaja.

## V.

S korisnicima kojima će biti odobrena financijska sredstva, Općina Kolan će sklopiti Ugovor o (su)financiranju programa/projekta javnih potreba u sportu na području Općine Kolan u 2024. godini.

## VI.

Rok za podnošenje prijava, neovisno kojim putem se one dostavljaju (elektroničkom poštom, redovnom poštom ili osobno) u Općinu Kolan, istječe **08. ožujka 2024. godine**.

Provjeru formalnih uvjeta pristiglih prijava i procjenu pristiglih prijava će izvršiti Povjerenstvo za provjeru ispunjavanja propisanih formalnih uvjeta natječaja i ocjenjivanje programa i projekata koje imenuje općinski načelnik Općine Kolan.

## VII.

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

## VIII.

Prijave na propisanim obrascima koji su zajedno s Uputama za prijavitelje dostupni na web stranicama Općine Kolan šalju se elektroničkom poštom, redovnom poštom ili neposredno predaju u Općini Kolan, na sljedeću adresu:

**OPĆINA KOLAN**

**Trg kralja Tomislava 6**

**23251 KOLAN**

s naznakom

**„Javni natječaj za (su)financiranje programa/projekata javnih potreba u sportu na području Općine Kolan u 2024. godini**

**– NE OTVARAJ –“**

 ili

elektronskim putem na: **info@kolan.hr**sa istom naznakom.

## IX.

Sva pitanja vezana uz ovaj Javni natječaj mogu se postaviti elektroničkim putem, slanjem upita na adresu elektronske pošte: andjela.paladina@kolan.hr ili na tel. 023/698-008.

KLASA: 620-02/24-01/01

URBROJ: 2198-33-03-02/05-24-1

Kolan, 01. veljače 2024.

OPĆINSKI NAČELNIK:

Šime Gligora